*Za ostala značenja, v. Odesa (razvrstavanje).*

**Odesa** (ukrajinski: *Одеса*, ruski: *Одесса*, grčki: *Οδησσός*) je grad u Ukrajini velika luka na sjeverozapadnoj obali Crnog mora. Nekad značajno ekonomsko i kulturno središte bivšeg Ruskog Carstva, a danas treći grad u Ukrajini (nakon Kijeva i Harkova) od 1 009 145 stanovnika (2 388 670 Odeška oblast).

*Odesa* je u vrijeme Carske Rusije bila najkozmopolitskiji grad carstva, sa vrlo raznolikim stanovništvom (Ukrajinci, Rusi, Židovi, Armenci, Bugari, Rumunji, Grci, Gruzijci, Turci, Albanci i brojnom kolonijom stranaca (Francuzi, Talijani, Nijemci. Nešto od tog duha zadržala je i današnja *Odesa* u kojoj su danas većina stanovnika - Ukrajinci ali se govori ruski.

Historija
---------

Pogled sa vrha na Potemkinove stepenice i gradsku luku
Na mjestu današnjeg grada postojalo je naselje još za antičkih vremena, ipak historija današnje *Odese* počinje u 14. vijeku, kad su Krimski Tatari izgradili utvrdu *Hadži-bej* na mjestu današnjeg grada, nju je nešto kasnije zauzela Poljsko-Litavska unija, pa nakon toga Osmansko Carstvo - 1480. 

Za vrijeme Rusko-turskog rata 1787.-1792. ruska vojska zauzela je grad i okolicu - 1789 , nakon potpisivanja Mirovnog ugovora iz Pruta Osmansko Carstvo moralo je taj teritorij ustupiti Rusiji - 1792. Rusi su prvo izgradili novu utvrdu između 1792.-1793, nakon tog je 1794. izgrađena pomorska baza i trgovačka luka. Grad je svoje današnje ime dobio 1795. inspiracija za to ime bila je drevna grčka kolonija - **Odessos**, za koju se pretpostavlja da se nalazila u neposrednoj blizini današnjeg grada. 

Tokom 19. vijeka *Odesa* je izrasla u veliki grad, pogotovo nakon izgradnje željezničke pruge do grada 1866. Tad je Odesa postala treći po veličini grad u Carskoj Rusiji, i druga po važnosti luka carstva, nakon [[Sankt Peterburg|, iz koje se najviše izvozila pšenica. Grad je bio jedan od glavnih centara Revolucije 1905. u Odesi je izbila pobuna crnomorskih mornara na brodu Potemkin, koju je slavni redatelj Sergej Ejzenštejn ovjekovječio u svom klasičnom filmu Oklopljača Potemkin iz 1925. Odesa je pretrpjela velika razaranja za Drugom svjetskom ratu za vrijeme duge i neuspješne obrane protiv njemačkih i rumunjskih snaga.

Znamenitosti
------------

Pogled na Potemkinove stepenice u doba revolucije
*Odesa* je grad pun lijepih neoklasicističkih građevina iz 19. vijeka; Palača suda, Voroncova palača, Hotel Bristol, Opera, željeznički kolodvor, Palača arheološkog muzeja i velikih parkova.

Geografske karakteristike
-------------------------

Grad leži u plitkoj uvali na obali Crnog mora udaljen oko 31 km sjeverno od ušća rijeke Dnjestar i oko 443 km južno od Kijeva.

Klimatske karakteristike
------------------------

*Odesa* ima Vlažnu subtropsku klimu po Köppenovoj klasifikaciji klime - Cfa - Cwa, koja graniči sa Kontinentalnom i Polupustinjskom klimom sa toplim ljetima i blagim zimama. Na Odesu prosječno padne na godinu oko 451 mm oborina. 

| **Klimatološki medijani za Odesa** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 2,2 | 2,7 | 6,6 | 13,0 | 19,5 | 24,0 | 27,0 | 26,5 | 21,0 | 15,0 | 8,4 | 3,7 | **14,1** |
| Srednji minimum (°C) | −2,8 | −2,6 | 1,0 | 6,6 | 12,1 | 16,3 | 18,5 | 18,2 | 13,5 | 8,6 | 3,2 | −1,2 | **7,6** |
| Precipitacija (mm) | 34 | 37 | 32 | 27 | 36 | 49 | 45 | 38 | 43 | 34 | 41 | 35 | **451** |
| *Izvor:*  |

Privreda
--------

Zgrada *Opere*
*Odesa* je i danas najveća luka Ukrajine, sa dobro opremljenim dokovima i brodogradilištima za izgradnju i remont brodova. Od kad je - 1857. izgrađena nova teretna luka u Iličevsku, 20 km južno od centra grada, luka u centru postala je baza ribarske flote,  i putničkih brodova. Grad je željezničkim prugama i cestama, dobro povezan sa unutrašnjošću Ukrajine, Moldavije i Rumunjske. Odesa je također i veliki industrijski centar, sa velikom rafinerijom nafte i dobro razvijenom prehrambenom i strojarskom industrijom; alatni strojevi, dizalice, plugovi. Po gradu ima puno pogona kemijske industrije; gnojiva, boje i lakovi. Većina tvornica leže sjeverno od luke uz obalu, a noviji pogoni na zapadnom rubu grada. 

Grad ima i veliki Međunarodni aerodrom Odesa - Міжнародний аеропорт Одеса (IATA: ODS, ICAO: UKOO), koji leži leži jugozapadno od centra grada, izgrađen 1961. kojim se služi i ukrajinska vojska.

Obrazovanje i kultura
---------------------

*Odesa* je važno kulturno i obrazovno središte Ukrajine. U gradu djeluje univerzitet, osnovan 1865. i brojne druge institucije visokog obrazovanja. Njegova najpoznatija istraživačka ustanova je *Filatov Institut za bolesti oka*. Grad ima brojne muzeje i teatre, od kojih je najpoznatiji Opere i balet, iz 1809.  Pojas južno od grada je popularna turistička destinacija s brojnim sanatorijima i odmaralištima.

Gradovi prijatelji
------------------

|  |  |  |
| --- | --- | --- |
| * Egipat Aleksandrija
* Moldavija Chişinău
* Rumunjska Constanţa
* Poljska Gdansk
* Italija Genova
* Indija Kolkata
 | * UK Liverpool
* Poljska Łódź
* Francuska Marseille
* Cipar Nikozija
* Finska Oulu
 | * Grčka Pirej
* Njemačka Regensburg
* Kanada Vancouver
* Hrvatska Split
* Japan Jokohama
 |

Panorama Odese sa Crnog moraPanorama Odese sa Crnog mora

Izvori
------

1. 1 2  „*UKRAINE: Major Cities*" (engleski). Citypopulationde. Pristupljeno 11. 06. 2012.
2. 1 2 3 4 5 6 7 8 9 10 11  „*Odessa*" (engleski). Encyclopædia Britannica Online. Pristupljeno 11. 06. 2012.
3. ↑  „*Climatological Information for Odessa, Ukraine*". Hong Kong Observatory. Arhivirano iz originala na datum 2012-11-20. Pristupljeno 11. 06. 2012.

Vanjske veze
------------

* Odessa na portalu Encyclopædia Britannica Online (`en`)
* Službene stranice grada Arhivirano 2014-07-17 na Wayback Machine-u
* Informativne stranice grada Arhivirano 2009-06-04 na Wayback Machine-u
* Plan grada Odese Arhivirano 2009-02-13 na Wayback Machine-u

***Odesa*** na Wikimedijinoj ostavi